**סיכום תפילה כמפגש עמודים 60-123**

**חובה בסיסית למידת החוברת הנלמדת לבגרות , (זוהי רק תוספת)**

**קריאת שמע (עמוד 60).**

**האם יש מצווה לקרוא את קריאת שמע מהתורה?**

יש מצווה מהתורה לקרוא את קריאת שמע פעמיים ביום. "בשכבך ובקומך". כאשר הולכים לישון, וכאשר קמים.

**מה המיוחד בפסוק "שמע ישראל ה' אלוקינו ה' אחד"?**

זה פסוק שליווה את עם ישראל במשך כל הדורות, במצבים הכי קשים. יהודים שהוצאו להורג, רק בגלל שהם יהודים, צעקו לפני מותם "שמע ישראל...".

**האם מספיק שאני סתם אומר את שמע, גם בלי להתכוון ולחשוב על מה שאני אומר כדי לקיים את המצווה? למה?**

לא מספיק סתם לקרוא את הפסוק בקול, או בלחש. חייבים לחשוב ולהתכוון בכל הלב שאני מאמין בה', שהוא האלוקים שלנו, והוא האלוקים היחידי בעולם.

לכן מי שקרא קריאת שמע, "ולא כיוון את ליבו" – לא יצא ידי חובה – לא קיים את המצווה.

החובה להתכוון – היא דווקא בפסוק "שמע ישראל ה' אלוקינו ה' אחד". אבל את המשך קריאת שמע, אם אמר בלי להתכוון, כן קיים את המצווה, גם אם לא בצורה מושלמת.

**על מה צריך להתכוון בפסוק הראשון של קריאת שמע?**

1. שהאלוקים הוא האלוקים היחידי.
2. שאני מוכן לקבל על עצמי לקיים מצוות.
3. שאני מוכן אפילו להרג, כדי להמשיך להאמין בקב"ה, ולשמוע בקולו.

**סיפור אמיתי:**

בזמן השואה, החביאו הרבה ילדים יהודים בתוך מנזרים נוצריים. הילדים הקטנים גדלו שם כנוצרים.

לאחר סיום המלחמה – הלך הרב הרצוג – שהיה הרב הראשי לישראל לחפש את הילדים היהודים, ולהחזירם ליהדות.

הוא הגיע למנזר שידע שיש בו כ 100 ילדים יהודים. הוא ביקש מראש המנזר שיתן לו אותם. ראש המנזר לא הסכים, אבל אמר שמי שהרב יגלה שהוא יהודי תוך כדי הביקור – יוכל לקחת אותו.

הרב הרצוג נעמד בין כל הילדים, וצעק "שמע ישראל" במנגינה שהיו רגילים להגיד את שמע באותם המקומות. רוב הילדים היהודים הכירו את הפסוק, ורצו אליו, וצעקו "אבא, אמא...". וחזרו אתו לארץ ישראל.

תוכן הפרשות (עמוד 64).

**מהן שלושת הפרשות של קריאת שמע?**

1. שמע.
2. והיה אם שמוע.
3. ציצית.

**למה חכמים סידרו אותם בסדר הזה?**

רבי יהושע בן קורחה מסביר:

1. פרשה ראשונה – קריאת שמע – בה אנחנו מקבלים את הקב"ה, ואומרים שהוא הא-ל היחידי, והוא מנהיג את כל העולם.
2. לאחר שהכרזנו שהקב"ה הוא מנהיג העולם ב"שמע", בפרשה השניה אנחנו מקבלים עלינו לקיים את המצוות, וזוכרים כי יש שכר לקיום מצוות, ועונש למי שלא מקיים אותן.
3. בפרשה השלישית – ציצית – אנחנו עוברים לעשיית מצווה, לא רק לדבר על חשיבות קיום מצוות באופן כללי, אלא לקיום מעשי של מצוות ציצית.

**הרמב"ם מוסיף:** שבפרשת ציצית אנחנו מקבלים עלינו את קיום כל המצוות, כאשר אנחנו אומרים "וראיתם אותו, וזכרתם את כל מצוות ה' אלוקיכם".

**ברכות קריאת שמע (עמוד 68).**

**הברכות לפני קריאת שמע בשחרית.**

**כמה ברכות יש לפני ואחרי קריאת שמע בשחרית, ומה הם?**

2 ברכות לפני, שהם "יוצר אור" ו"אהבת עולם".

אחת אחרי שהיא "אמת ויציב" עד "גאל ישראל".

**כמה ברכות יש לפני ואחרי קריאת שמע בערבית, ומה הם?**

2 ברכות לפני קריאת שמע, שהן: "מעריב ערבים" ואוהב עמו ישראל".

אחרי קריאת שמע מברכים בערבית 2 ברכות: "גאל ישראל" ו"שומר עמו ישראל לעד".

**איזו בריאה מזכירים בברכות שלפני קריאת שמע בשחרית וערבית?**

מזכירים את בריאת היום והלילה, והאור והחושך, גם בשחרית וגם בערבית.

**למה מזכירים בשחרית את בריאת הלילה, ובערבית את בריאת היום?**

כי בתקופה שהתפילה חוברה, היו הרבה אנשים שהאמינו כי יש הרבה אלים. האל שברא את היום, ואל **אחר** שברא את הלילה.

אנחנו מדגישים כי הקב"ה ברא גם את היום ואת הלילה, כי הקב"ה הוא האל היחידי, והוא ברא הכל. כולל את הדברים ההפוכים, כמו היום והלילה, הרע והטוב, העצוב והשמח....

**איזה אחד משלושה עשר העיקרים לרמב"ם מזכיר את התשובה לשאלה הקודמת?**

"אני מאמין באמונה שלמה, שהבורא יתברך שמו, הוא בורא ומנהיג לכל הברואים, והוא לבדו עשה, עושה ויעשה לכל המעשים".

ובקיצור: הקב"ה ברא הכל, והוא היחידי שעוזר לנו לעשות כל דבר בחיים. בלעדיו, לא נצליח לעשת כלום.

**מי עוד משבח את הקב"ה בברכת "יוצר אור" – הברכה הראשונה לפני קריאת שמע בשחרית?**

המלאכים משבחים את הקב"ה, כמו שנאמר בברכה "וכולם (המלאכים) פותחים את פיהם בקדושה ובטהרה, בשירה ובזמרה, ומברכין ....את שם האל... ".

**היכן עוד אנחנו מזכירים את מה שהמלאכים אומרים? מה הם אומרים?**

אנחנו מזכירים את דברי המלאכים ב"קדושה". הם אומרים "קדוש, קדוש, קדוש, ה' צבאו-ת מלא כל הארץ כבודו".

**אז מה עושים היום?**

מי שמתפלל בלי מנין, עדיף שיגיד את דברי המלאכים בברכת "יוצר אור" (אנחנו אומרים "קדוש קדוש, קדוש מלא כל הארץ כבודו.... ברוך כבוד שם מלכותו לעולם ועד", במנגינה, כאילו הוא קורא בתורה. כי לפי חלק מהפוסקים – מותר להגיד את הפסוקים האלו רק במניין. ואם קורא אותם – כמו שאדם קורא בתורה, זה מותר לפי כל הדעות.

**מהי הברכה השניה לפני קריאת שמע בשחרית?**

ברכת "אהבת עולם", או לפי מנהגים אחרים, מתחילה במילים "אהבה רבה".

**מהם החלקים של הברכה השניה לפני קריאת שמע בשחרית?**

1. פתיחה "אהבת עולם" (או "אהבה רבה") אהבתנו ... חמלה גדולה ויתרה חמלת עלינו".
2. בקשה להצליח בלימוד תורה.
3. בקשה לגאולה שלמה.
4. סיום. "ובנו בחרת מכל עם ולשון.... הבוחר בעמו ישראל באהבה".

**מה תפקיד הברכה הראשונה בשחרית,לפני קריאת שמע, כהכנה לקריאת שמע?**

להזכיר כי הקב"ה שולט בכל העולם, ובכל פעולה בעולם, ולכן אנחנו מרגישים כמה הוא גדול, כאשר אנחנו נגיד "שמע ישראל, ה' אלוקינו ה' אחד".

**מה תפקיד הברכה השניה לפני קריאת שמע בשחרית, כהכנה לאמירת "שמע"?**

הברכה מזכירה לנו שלעם ישראל – העם השייך לקב"ה – יש מצווה לפרסם את הקב"ה בכל העולם.

**הברכות לאחר קריאת שמע בשחרית. (עמוד 72).**

ברכה לאחר קריאת שמע בשחרית:

**מהי הברכה שלאחר קריאת שמע בשחרית?**

מתחילה ב"אמת ויציב" עד "גאל ישראל".

**מהם שני חלקי הברכה, ועל מה מדבר כל חלק?**

**חלק ראשון:** מ"אמת ויציב" עד "ואין עוד אלוקים זולתך" – חלק זה מתחיל ב15 מילים המראים כי הקב"ה אמתי, ואנחנו מאמינים בו. "אמת ויציב ונכון, וקיים וישר ונאמן...." – בחלק זה אנחנו אומרים כי אנחנו מאמינים במה שאמרנו בקריאת שמע.

**חלק שני:** מ"עזרת אבותינו אתה הוא מעולם" ועד "גאל ישראל".

בחלק זה אנחנו מזכירים שהקב"ה עוזר לנו ולעם ישראל לאורך כל הדורות, ושומר עלינו.

ברכות לאחר קריאת שמע בתפילת ערבית:

**מהן שתי הברכות שיש לאחר קריאת שמע בערבית?**

1. מ"אמת ואמונה" עד "גאל ישראל".
2. "השכיבנו".

**במה עוסקת כל ברכה של הברכות לאחר קריאת שמע בערבית?**

1. "גאל ישראל" – דומה ומקבילה לברכה לאחר קריאת שמע בשחרית. (ראה בחלק הקודם).
2. "השכיבנו" - בקשה שהקב"ה ישמור עלינו כיום ובעתיד.

**הסבר את הכלל "צריך לסמוך גאולה לתפילה".**

לפי ההלכה, אסור להפסיק בין ברכת "גאולה" – "גאל ישראל" לתפילת לחש.

**מה זה "תפילת לחש"?**

התפילה שאומרים בלחש בעמידה מיד לאחר הברכות שלאחר קריאת שמע. ביום חול זו תפילת שמונה עשרה, ובשבת או החגים זו תפילת לחש מיוחדת לשבת או לחג.

**באיזו תפילה יש ברכה נוספת בין "גאל ישראל" לתפילת לחש? מהי הברכה?**

בתפילת ערבית, אומרים את ברכת "השכיבנו" בין "גאל ישראל" לתפילת לחש.

**כיצד מסבירה הגמרא ש"השכיבנו" לא נקראת הפסקה בין "גאל ישראל" לתפילת לחש?**

הגמרא אומרת כי ברכת "השכיבנו" היא כאילו המשך הברכה של "גאל ישראל". בלשון הגמרא "גאולה אריכתא" = גאולה ארוכה.

**כיצד מבטאים חכמים את החשיבות "שלא להפסיק בין גאולה לתפילה"?**

1. בגמרא: מי שלא מפסיק בין שתי הברכות הערבית הוא "בן העולם הבא".
2. בגמרא: "כל הסומך גאולה לתפילה – אינו ניזוק כל היום" – כל מי שלא מפסיק בין גאל ישראל לתפילת לחש – לא יקרה לו שום נזק בכל אותו היום.
3. בהלכה – בשולחן ערוך – אסור להפסיק בין גאולה לתפילה, אפילו לא כדי להניח תפילין, או לענות לקדושה או קדיש.

**מה יעשה מי שכמעט הגיע לתפילת לחש, ורואה שמיד החזן עומד להגיד קדיש או קדושה, ורוצה לענות?**

השולחן ערוך – ימתין בלי לסיים את ברכת "גאל ישראל", ואז יצטרף לקדיש או הקדושה, ולאחר שיסיים את הקדיש או הקדושה, יסיים את ברכת "גאל ישראל", ויתחיל מיד את תפילת לחש.

**למה כל כך חשוב שלא להפסיק בין "גאולה לתפילה"?**

רבי אמי: הדבר דומה לאדם שהוא דפק על הדלת של המלך, וכאשר המלך פתח את הדלת – הוא ראה את האדם שדפק על הדלת הולך סתם כך. כיצד יגיב המלך?

כאשר אנחנו אומרים את ברכת "גאל ישראל" הקב"ה פותח לנו את הדלת שלו. ולכן צריך מיד לשבח, לבקש ולהודות לקב"ה, ולא להתחיל להתעסק בדברים אחרים.

**למה דווקא ברכת "גאל ישראל" היא כמו פתיחת הדלת לארמון של הקב"ה?**

הרב אליעזר מלמד – בברכה זו אנחנו משבחים את הקב"ה על יציאת מצריים. ויציאת מצריים זה הקשר החזק ביותר שהקב"ה הראה לעם ישראל.

**כיצד נוהגים כיום לגבי ההפסקה בין "גאולה לתפילה" כיום?**

|  |  |  |
| --- | --- | --- |
| **המקרה** | **בתפילת שחרית** | **בתפילת ערבית** |
| לענות לקדיש או להצטרף לקדושה | אסור | עונה לקדיש. |
| לענות "אמן" על ברכת "גאל ישראל" | אסור | עונים "אמן". |
| להכריז "יעלה ויבוא" בראש חודש, כדי שהציבור לא ישכח להגיד "יעלה ויבוא" וכדומה. | אסור | מותר. |
| מי שאחר לתפילה והגיע בדיוק לתפילת לחש. וצריך להחליט האם להתפלל תפילת לחש עם כולם, ולוותר על הצמדת "גאל ישראל" לתפילת לחש" , או להתפלל לפי הסדר, ולא להתפלל תפילת לחש עם כולם. | חיב להתפלל לפי הסדר הרגיל, כדי שיוכל להגיד "גאל ישראל" ומיד להתפלל תפילת לחש. למרות שיתפלל תפילת לחש לבד. | יתחיל בתפילת לחש עם כולם, ואחר כך יתפלל את קריאת שמע והברכות שלה, למרות שאז לאחר "ברכת הגאולה" הוא לא יגיד תפילת לחש. כי הוא כבר אמר אותה. |

חתימת השער (טיפוס בסולם) עמוד 76.

**מהם השלבים שהמתפלל עובר בתפילת שחרית עד לשיא של תפילת שמונה עשרה?**

הסדר של תפילת שחרית הוא בא לעזור לנו להגיע לשיא של הקשר שלנו עם הקב"ה בתפילת שמונה עשרה.

והשלבים הם:

1. ברכות השחר – שבהם אנחנו מודים לקב"ה על שאנחנו בריאים פיזית. (יש לנו מה ללבוש, יכולים לעמוד ישר ועד).
2. פסוקי דזמרא – משבחים את הקב"ה על הטובות שעשה ועושה לנו, וזה מקרב אותנו אליו עוד יותר רגשית.
3. קריאת שמע וברכותיה – הקשר הנפשי החזק שאנחנו אומרים אותו בקריאת שמע והברכות שלה, הקשר הפנימי בין הקב"ה לעם ישראל, שהביא את הקב"ה להוציא את בני ישראל מארץ מצריים, ולבחור בעם ישראל כעם סגולה – העם של הקב"ה.
4. כאשר הרגשת הקשר היא כל כך חזקה, זה הזמן להתפלל את תפילת שמונה עשרה שבה אנחנו משבחים את הקב"ה, מבקשים בקשות ומודים לקב"ה.

**תאר את השלבים בקצרה:**

****

**שער ג' – תפילת עמידה (עמוד 79).**

**תפילת שמונה עשרה.**

**כמה ברכות יש כיום בתפילת 18?**

כיום, יש 19 ברכות. בהתחלה אנשי הכנסת הגדולה חיברו לתפילת 18, 18 ברכות. לאחר תקופה מסויימת, שמואל הקטן הוסיף את הברכה ה19, ברכה שהיא קללה לכופרים בקב"ה.

תפילת שמונה עשרה נקראת על שם שמונה עשרה הברכות שאנשי כנסת הגדולה חיברו לתפילה זו.

**19 ברכות השמונה עשרה:**

1. אבות – מתארים את גדולת ה', והקשר בינו לאברהם יצחק ויעקב.
2. גבורות – משבחים א ת הקב"ה – שהוא אל גיבור ורב כוח.
3. קדושת השם – מתארים עד כמה הקב"ה קדוש, שכולם ידעו זאת.
4. דעת – מבקשים מהקב"ה יתן לנו שכל, ויכולת חשיבה.
5. תשובה – מבקשים מהקב"ה יעזור לנו לחזור בתשובה.
6. סליחה – מבקשים מהקב"ה לסלוח לנו.
7. גאולה – מבקשים מהקב"ה שיעזור לנו לצאת מהצרות והבעיות שלנו.
8. רפואה – מבקשים מהקב"ה שכל החולים יבריאו.
9. ברכת השנים - מבקשים מהקב"ה שיתן ברכה בכל מה שגדל בארץ – באדמה.
10. קיבוץ גלויות – מתפללים לקב"ה שיאסוף את היהודים מכל העולם, ויביא אותם לארץ ישראל.
11. השבת המשפט – תפילה שהקב"ה יחזיר את בתי המשפט הפוסקים לפי ההלכה, כפי שכתוב בתורה או בהלכה.
12. ברכת המינים – בקשה שהקב"ה ישמיד את כל האוייבים של עם ישראל, ואת כל הכופרים בקב"ה.
13. על הצדיקים – בקשה שהקב"ה יעשה שכולם יראו בצדיקים אנשים טובים וחשובים, ובקשה שנזכה להיות חלק מהצדיקים.
14. בניין ירושלים – בקשה שהקב"ה יחזור לירושלים והמקדש.
15. משיח בן דוד – בקשה שהמשיח יגיע.
16. שומע תפילה – בקשה שהקב"ה ישמע ויעשה את כל מה שאנחנו מבקשים.
17. עבודה ("רצה") – בקשה שיבנה המקדש, ושנחזור לעבוד במקדש, שהקב"ה גם יחזור אליו.
18. הודאה ("מודים") – אומרים לקב"ה תודה על כל מה שהוא עושה. גם על דברים שהוא עוזר לנו כל יום (כמו להמשיך לחיות, לראות וללכת), ותודה על דברים שהקב"ה עוזר לנו במקרים מיוחדים (אדם שהיה חולה והבריא וכדומה).
19. ברכת השלום – מבקשים מהקב"ה שיעשה שלום בין כל עם ישראל.

**לכמה חלקים מחלקים את תפילת שמונה עשרה? על מה מדבר כל חלק?**

לשלושה חלקים:

1. שלוש ברכות ראשונות – משבחים את הקב"ה.
2. 13 ברכות אמצעיות – בקשות מהקב"ה.
3. 3 ברכות אחרונות – אומרים תודה לקב"ה.

**למה הגמרא מדמה (אומרת שמבנה התפילה דומה) את תפילת שמונה עשרה? למה?**

הגמרא אומרת שזה דומה לעבד שרוצה לבקש משהו מהאדון שלו.

בהתחלה העבד משבח את האדון, כדי להסביר למה הוא מבקש דווקא מהאדון? כי האדון יכול לתת לו.

אחר כך – העבד מבקש מה שהוא רוצה.

בסוף – הוא אומר תודה.

הגמרא בחרה במשל העבד, כי אנחנו עבדים של הקב"ה.

**מטרת תפילת העמידה:**

**מהי מטרת תפילת העמידה?**

חכמים רצו לחנך אותנו לבקש מהקב"ה דברים חשובים באמת, ולא דברים קטנים שנראים לנו מאוד חשובים, כמו להצליח בטסט. (שזה חשוב, אבל זה לא עיקר בחיים ...).

**מהם סוגי הבקשות שאנחנו מבקשים בתפילת שמונה עשרה?**

1. **צרכים אישיים**.
2. **בקשות לדברים רוחניים**, שהם: בקשת דעת (שכל מה לבקש). לחזור בתשובה, ושהקב"ה יסלח לנו אם חטאנו.
3. **בקשות לצרכים גופניים** – בקשות רק לדברים חשובים לגוף באמת. והם: גאולה – שהקב"ה יגאל אותנו מהצרות. רפואה – שנהיה בריאים. ברכת השנים – שיהיה גשם וברכה בפרות.
4. **צרכים לעם ישראל כולו. (לאומיים).**

קיבוץ גלויות, בתי משפט ישרים וטובים, ברכת המינים, על הצדיקים, בניין ירושלים וביאת המשיח.

בקשות אשיות

בקשות לאומיות

**ובצורה אחרת:**

צורך רוחני

צורך גשמי

קיבוץ גלויות

השבת המשפט

ברכת השנים

על הצדיקים

בניין ירושלים

משיח בן דוד

דעת

תשובה

סליחה

גאולה

רפואה

ברכת השנים

**למה התפילות נאמרו בלשון רבים?**

חכמים רצו לתת לנו להבין כי צריך לחשוב על כל עם ישראל, ולא רק על עצמי.

**על מה חשוב לבקש כיום לעם ישראל?**

1. בחו"ל יש המון התבוללות – לכן צריך להתפלל שכל עם ישראל יחזור לארץ ישראל.
2. בארץ – חלק מהמדינות הערביות מסביבנו, וגם הרחוקות מאתנו (כמו אירן), מנסים להשמיד – שלא תהיה יותר מדינת ישראל. בברכת "למינים" צריך להתפלל שהם יעלמו, ואנחנו נשאר.
3. ביאת המשיח – כי כאשר המשיח יבוא – יהיה שלום בעולם, ויהיה הרבה יותר טוב לכולם.

בקשות אישיות (עמוד 88).

**היכן אפשר להוסיף בקשות אשיות?**

1. בברכת "שמע קולנו" – אפשר להוסיף כל דבר שרוצים. (הצלחה בבחינה, לקבל שחרור לשבת...).
2. רפואה לחולה – בברכת "רפאנו".
3. ברכה להצלחה ופרנסה טובה – בברכת השנים.
4. לאחר שמונה עשרה – יכול להוסיף כל תפילה שהוא רוצה.

**למה חשוב לתת בתפילה מקום לבקשות אישיות?**

כאשר אדם מתפלל על דבר שכואב לו בצורה אישית, הוא מתפלל מכל הלב. לכן, כאשר יגיע לדברים שלא קשורים אליו אישית – אלא לכל עם ישראל, הוא ימשיך להתפלל מכל הלב.

**מה גורם לנו לחשוב על עוד דברים בתוך התפילה – לפי הרב עמיטל ז"ל?**

כאשר אני חוזר על אותם דברים אלפי פעמים, אני מפסיק לחשוב על מה שאני אומר, אלא אומר אותם סתם בלי לחשוב (בצורה אוטומטית).

זה מה שקורה לנו בתפילה, כאשר אנחנו חוזרים על תפילת שמונה עשרה 3 פעמים ביום, 18 פעמים בשבוע... לכן אנחנו מתחילים להגיד את התפילה סתם בלי לחשוב, תוך כדי שאנחנו חושבים על דברים אחרים לגמרי.

**מה פוסקים להלכה כיום, לגבי הוספת בקשות אישיות בתפילת שמונה עשרה?**

1. בכל ברכה יכול להוסיף בקשה אישית הקשורה לברכה. (על חולה – בברכת "רפאנו" וכדומה).
2. יוסיף את הבקשה רק בסיום הברכה, לפני "ברוך אתה ה' ... .
3. להשתדל לא לבקש בקשות אישיות ארוכות.
4. אפשר להוסיף בקשות רבות לאחר שסיים את הברכה האחרונה של שמונה עשרה ב"אלוקי נצור", לפני שמסיים "עושה שלום במרומיו...".

**חזרת הש"ץ (עמוד 92).**

**מה יותר חשוב, תפילת שמונה עשרה שאומרים בלחש, או חזרת הש"ץ – שהחזן חוזר על תפילת שמונה עשרה בקול?**

**רבן גמליאל** – החשוב זו חזרת הש"ץ. מתפללים בלחש, כדי לעזור לחזן להתפלל כמו שצריך את חזרת הש"ץ.

**חכמים –** התפילה בלחש האישית היא החשובה. אומרים את חזרת הש"ץ רק בשביל מי שלא יודע להתפלל. הוא מתפלל עם השליח ציבור שאומר את התפילה בקול, ואם הוא לא מסוגל לחזור, לפחות יענה "אמן" על הברכות.

**מה נפסק להלכה, מה יותר חשוב, חזרת הש"ץ או התפילה האישית?**

התפילה האישית – יותר חשובה. חזרת הש"ץ היא רק לעזור למי שלא יודע להתפלל לבד.

**למה צריך בימינו את חזרת הש"ץ, אם כיום יש את הסידורים, וכולם לומדים את התפילות?**

1. אנחנו צריכים לשמור על מה שחכמים החליטו, גם אם הסיבה שהם הביאו, כבר לא חשובה.
2. גם היום יש אנשים שלא יודעים את התפילה כמו שצריך, ומגיעים רק במקרים מיוחדים לבית הכנסת (כמו בבר מצווה). ולכן אם יענו "אמן" בחזרת הש"ץ – זה כאילו הם התפללו.

**מה עושים בזמן חזרת הש"ץ לפי הרמב"ם?**

עומדים בשקט, וכולם עונים "אמן", גם מי שכן התפלל בשקט לבד – צריך לענות "אמן".

**למה חשוב שכולם יענו "אמן" בחזרת הש"ץ?**

כי אם אין לפחות 9 אנשים מעל גיל 13 שעונים "אמן" – יתכן שכל הברכות של הש"ץ הם ברכות שמברך לבטלה. (אסור לברך סתם ברכות). לכן חשוב שכל אחד יחשוב שבלעדיו, אין 9 שעונים אמן, ולכן יזהר לענות אמן, כדי שהברכות לא יהיו סתם. **מה מיוחד בחזרת הש"ץ לפי הקבלה והחפץ חיים?**

בתפילת שחרית ובמנחה יש לנו שתי תפילות שמונה עשרה בכל תפילה.

הראשונה – תפילת אישית - נאמרת בלחש על ידי כל אחד לעצמו.

השניה – תפילה ציבורית – תפילה של כולם יחד – חזרת הש"ץ. בתפילה זו, הציבור שותף לתפילה השייכת לכולם. תפילה שהחזן אומר אותה בקול, הקהל מקשיב, ועונה ביחד "אמן" אחר כל ברכה.

**לסיכום. מה המטרות של חזרת הש"ץ?**

1. לעזור למי שלא יודע להתפלל.
2. לשמור על מה שכחמים אמרו לנו לעשות. ("תקנת חכמים").
3. ליצור תפילה משותפת, שבה כל אחד חושב על כולם – על מה חשוב לעם, ולא על מה שחשוב רק לו. וזה דבר טוב יותר מאשר להתפלל רק על עצמי.

**על מה צריך להקפיד בזמן חזרת הש"ץ?**

1. להקשיב לתפילת החזן.
2. להקפיד לענות "אמן" אחר כל ברכה.
3. להקפיד שלא לדבר, או לקרוא עלונים, ואפילו אסור ללמוד תורה בזמן חזרת הש"ץ.

**שער ד' – תפילת העמידה כמפגש**

1. מה לחשוב – לכוון בזמן התפילה?

התפלל צריך לחשוב כאילו השכינה כנגדו – "שנאמר שיוויתי ה' לנגדי תמיד" – כאילו ה נמצא כנגדנו

2. מה הקושי במפגש עם ה? ה' אינו נראה לכן המתפלל צריך להתמקד בשני דברים:

א. לכוון בלב במילים שמוציא מהפה ב. לחשוב כאילו אדם נמצא מול השכינה ממש ג. להסיר את כל המחשבות המטרידות. ד. לדמיין כאילו הוא מדבר בפני מלך ממש – אז היה מסדר את המילים, אז ברור שיעשה כך מול ה'

3. מתי לכוון? צריך לכוון בכל הברכות אבל אם קשה אז: א. יכוון בברכה הראשונה – ברכת אבות, ואם לא כיוון בברכה זו, חייב לחזור על התפילה (עמידה) – מההתחלה, למרות זאת, כיום לא חוזרים – מהחשש שמא לא יכוון שוב

א. יצירת אוירה מתאימה – סילוק דברים מסיחים ב. התנהגות נכונה בזמן תפילת העמידה

4. מה אסור לעשות בזמן התפילה?

אסור להחזיק: תפילן, מזוזה, ספר תורה או סכין, קערה וככר לחם , ילד קטן, תיק כבד וכו' - הסיבה:

אדם לא יהיה מרוכז – מהחשש שמא יפלו, יינזקו, יתלכלכו וכו'

5. ציינו שני מצבים עקרוניים (אל תסתפקו בהבאת דוגמה) שבהם מותר להחזיק דברים שונים ביד במשך התפילה.

א. אם החפץ המוחזק הוא חלק מצורכי התפילה (כגון סידור).

ב. אם אי-החזקת החפץ תביא לידי כך שאדם יהיה טרוד יותר מאשר אם היה מחזיק אותו ביד. לדוגמא – אם חושש מגנבים – במקרה זה עדיף שזה יהיה איתו

6. רחל הגיעה לתפילה כשבידיה ארנק. בבגדים שלה אין כיס שמתאים להכניס לתוכו את הארנק. מה עליה לעשות עם הארנק בזמן התפילה? נמקו.

עדיף להניחו במקום בטוח, אך אם אין מקום כזה תחזיק ביד כיוון שאם תניחו תהיה טרודה שמישהו ייקח לה אותו.

7. האם ניתן להתפלל בסידור הנמצא בתוך מכשיר סלולרי? מחלוקת

הרב ליפשיץ מעלה כמה סיבות לאסור: א. זה כלול באיסור החזקת חפץ ביד שעלולה להטריד את ריכוז המתפלל; הדברים שהותרו להחזיק (כגון סידור) הם כאלה שאין בהם שימוש תוך כדי התפילה, ואילו במכשיר נייד יש שימושים נוספים ולכן יש חשש שתוך כדי התפילה האדם ישתמש בהם בפועל או שלפחות דעתו תהיה מוסחת מאפשרויות השימוש הנוספות.

ב. מראית עין - הסובבים אינם יודעים שהוא מתפלל מהמכשיר הנייד.

הרב רוזן סבור שיש להתיר: א. מוסכם שניתן להתפלל מתוך סידור, ואין זה משנה אם זה סידור אלקטרוניב. החשש שמא המתפלל ישתמש בטלפון לדברים אחרים – זה גזירה חדשה . הרי לא נאסור להתפלל בסידור שיש בו תהילים?!

בכל מקרה – יש להעביר את הטלפון ל"מצב טיסה" כדי למנוע הודעות ושיחות

8. מנין שצריך להתפלל מול קיר ללא חציצה מול פני המתפלל?

למדנו מיחזקאל הנביא – שעשה זאת, כדי שלא יהיה דבר שיבטל את כוונתו. זה פוגע בכוונת המתפלל

9. מהם 'בגדים המצוירים'? בגדים שיש עליהם כיתובים או ציורים.

10. האם מותר לאדם להתפלל כאשר לפניו יש חבר שלובש חולצה שיש בה ציור מאחור? נמקו.

לכתחילה יש להימנע מכך כיוון שהדבר יכול להביא לפגיעה בריכוז אך כאשר אין ברירה יסתכל בסידור או יעצום עיניו).

11. מול מה אסור להתפלל? מראה, חלון עם השתקפות, חולצה עם ציורים

12. באלו מקרים מותר להתפלל - גם כאשר יש דבר חוצץ? - אם הדבר אנו מושך את העין לדוגמא:

א. חפץ שהוא מצורכי התפילה – שולחן, ספסל וכו' ב. החציצה רחוקה מהאדם ג. אדם אחר שמתפלל .

יש אומרים שכדאי עדיין לחפש מקום מול הקיר או להסתכל רק בסידור או לעצום עניים

13. מהן פעולות שאסור לעשות סביב המתפלל:

א. אסור להיות או לעבור בתוך ארבע אמות (כשני מטרים) שלפני אדם המתפלל תפילת שמונה עשרה.

לכן אסור לפסוע 3 פסיעות אם החבר עדיין לא סיים תפילתו

ב. אסור לשבת ברדיוס של כשני מטרים מן המתפלל תפילת שמונה עשרה.

ג. אסור להשאיר בבית הכנסת אדם המתפלל לבדו אלא יש להישאר עמו עד שיסיים תפילתו.

הסבירו מדוע פעולות אלו נאסרו? פעולות אלו יכולות בקלות לפגוע בריכוזו של המתפלל.

14. מתי מותר לעבור כנגד אדם שמתפלל?

א. לצורך מצווה עוברת – כלומר מצווה שחייב לקיים אותה עכשיו כמו כהן שצריך לברך, או אדם שרוצה ללמוד תורה

ב. לצורך כבוד הבריות- אדם צריך להתפנות, יש תינוק שמפריע וצריך להוציאו

ג. מותר לעבור מול אדם שחוסם מעבר- או מתפלל במסדרון

15. היכן יש לבחור את מקום התפילה?

א. לא מקום גבוה מעל השטח - הפסוק אומר: "ממעמקים קראתיך ה". אדם גם טרוד מהחשש מנפילה

ב. אסור להתפלל בשטח פרוץ – פתוח, עדיף מקום מקורה אבל אנשים שהולכים בדרך – יכולים אך ייצמדו למבנה – עצים.

ג. אדם צריך שיהיה לו מקום וכיסא קבוע – בבית הכנסת

ד. לא להתפלל מול הדלת של בית הכנסת – אלא יכנס פנימה (לפחות 65 ס"מ)

16. מקום המתפלל - מהי הדרך להתגבר על האיסור להתפלל במקום פרוץ? (שטח פתוח – לא בביהכנ"ס)

הליכה הצידה והיצמדות למבנה/עצים. בכך יפחת הסיכוי להפרעה על ידי אחרים

התנהגות בזמן התפילה

17. הסבירו בלשונכם את טעם המנהג לצעוד תמיד שלושה צעדים לאחור (בתחילת התפילה) ?

הפסיעה לאחור משקפת את היראה לקראת העמידה לפני ה' (מתוך הבנה של גדלות הקב"ה).

18. מדוע פוסעים לאחור – תחילת התפילה?

א. זה מבטא כאילו כניסה לתוך מעמד התפילה – היינו רחוקים וכעת התקרבנו

ב. יש שנוהגים ללכת אחורה ואז קדימה - זה נעשה כזכר למעמד הר סיני שבני ישראל פחדו ונרתעו לאחור – כלומר צועד אחורה מתוך הכנעה ופחד ומתקדם קדימה – שמבין את גודל המעמד

מדוע פוסעים לאחור – סוף התפילה?

א. זה מסמל פרידה ועזיבת המפגש – לכן פוסעים לאחור וכורעים - בהכנעה

ב. הפסיעה לאחור צריכה להיעשות דווקא ברגל שמאל - כדי להראות שהפרידה מה' - קשה , זה נעשה בלב כבד

כריעות – מקומות שצריך להשתחוות בזמן התפילה

19. כתבו באלו מילים "שוחין" (משתחווים) במהלך כל ברכה.

בארבע מקומות - תחילת אבות: "ברוך אתה" (תחילת התפילה), סוף אבות: "ברוך אתה" (ה', מגן אברהם),

תחילת מודים: "מודים אנחנו לך", סוף מודים: "ברוך אתה ה'" (הטוב שמך ולך נאה להודות).

פעם נוספת – בסיום התפילה – כאשר פוסעים לאחור.

20. מדוע תיקנו חז"ל לכרוע בתפילה? כך היו נוהגים במפגש עם מלך. כריעה זו משקפת כבוד כלפי מי שעומדים מולו.

עד כמה וכיד יש לכרוע?

א. "עד שיתפוקקו החוליות בעמוד השדרה" – כלומר שיבלטו החוצה, וראשו יהיה כלפי ליבו – בזמן הכיפוף. לא עד החגורה – זה נראה כיוהרא (גאווה) – משהו חריג

ב. מי פטור? זקן און חולה שקשה לו להתכופף

ג. כורעים במהירות – התלהבות – אך מזדקפים באיטיות

21. יאיר נתקל בצורך פתאומי לפהק באמצע התפילה. כיצד עליו לנהוג, ואיך הנהגה זו תסייע לו לכוון יותר בתפילתו?

יניח את ידיו על פיו. פעולה זו יכולה לסייע לו לזכור שהוא נמצא בעמידה מול ה'

לבוש- לפני ה יש להתלבש בלבוש מתאים: א. כיסוי חלקים חשופים ב. ביגוד מכובד

22. א. מהם שני המקומות בגוף שעליהם להיות מכוסים בזמן תפילת העמידה?

- 1. ("על מתניו"), 2. הבטן והגב ("לבו") - מכוסים - הלב (בקריאת שמע – הלב יכול להיות גלוי)

ב . בארו מדוע יש שוני בין קריאת שמע לתפילת העמידה בענין זה? (הלב)

בתפילת העמידה עומד המתפלל לפני הקב"ה ולכן צריך להיות לבוש בצורה מכובדת, מה שאין כן בקריאת שמע שהקב"ה אינו נמצא מולו (ניתן להוסיף ולומר, שבעוד בתפילת העמידה האדם פונה לה' - "ברוך אתה" - ומדבר עמו, בקריאת שמע אין המתפלל מדבר אל ה' אלא אל עצמו וכך מקבל עול מלכות שמיים ועול מצוות)

23 . אלעד לבש בגד ים, שחה בתוך הים ונזכר שלא התפלל. האם הוא רשאי להתפלל בתוך הים? נמקו.

לא. "לבו" גלוי ועל כן יצא מהים, ילבש חולצה ורק אחר כך יתפלל.

24. מהם הבגדים המתאימים לתפילה?

א. "השתחוו לה בהדרת קודש" - מכאן שיש ללבוש בגדים מכובדים בתפילה (כמו שבאים לפגישה חשובה)

ב. עם כיפה או כובע, מכנסיים ארוכים, לא עם פיג'מה ונעליי בית

25. מדוע צריך לעצום עיניים בתפילה?

א. זה גורם לריכוז ומונע הסחת דעת ב. אסור "להסתכל בשכינה"

ג. מכסים את הראש בטלית ד. תפילה מתוך סידור – נחשבת כעצימת עיניים

26. כיצד לומר - את התפילה?

א. תפילת הלחש- היא בשקט. אסור להרים את הקול. מדוע?

זה מראה חוסר אמונה – כאילו ה אינו שומע וצריך לצעוק אליו. בנוסף – זה מפריע למתפללים

ב. צריך ללחוש את התפילה – ולהשמיע לאוזניים

27. סיכום – חשוב – הרב יהודה עמיטל:

לא כל תפילה היא "מלהיבה ומרגשת" – האם יש ערך לתפילה כזו?

לא כל אדם יכול להתחבר לתפילה ברמה גבוהה , כל יום. זה דבר שחוזר על עצמו.

אך אין לזלזל באף תפילה – גם אם היא נראית "יבשה". הרב מספר על תלמיד שהתלונן כי תפילתו השנה בראש השנה – הייתה "יבשה" – ללא רגש. הרב השיב: תגיד לה' שזה מה שאתה יכול. לפעמים יש קרבן משובח –פר, ולפעמים "מנחה" – קורבן של עני. הכול מתקבל לפני ה'. העיקר שאדם מכוון את ליבו לשמיים